Lakini Mary Anderson je? Au Ann Tsukamoto?

Huenda usiwe unayajua majina yao lakini hao ni wavumbuzi wawili tu kati ya wavumbuzi wengi wanawake ambao walihusika katika kuvumbua vitu vingi muhimu kwa maisha ya kawaida na pia uvumbuzi muhimu wa kisayansi.

Msimu wa Wanawake 100 wa BBC mwaka huu tunaangazia makala za wanawake wenye ushawishi na wanaowahamasisha wengine.

Aidha, tutafanya jambo la kuwapa watu changamoto.

Wanawake kutoka pande mbalimbali duniani watatakiwa kuvumbua vitu ambavyo vinaweza kutatua baadhi ya shida nyingi wanazokumbana nazo.

Soma hadi chini kwa maelezo zaidi kuhusu Wanawake 100 wa BBC, na kwa uhamaisho zaidi, hapa chini ni vitu tisa muhimu vilivyovumbuliwa na wanawake.

1. Programu za Kompyuta - Grace Hopper

 Baadaya kujiunga na jeshi la wanamaji la Marekani wakati wa Vita Vikuu vya Pili vya Dunia, Grace Hopper alipewa kazi ya kuunda kompyuta mpya, iliyopewa jina Mark 1.

Hakuchukua muda mrefu kabla yake kuwa miongoni mwa watengenezaji wa programu za kompyuta... Endelea na makala kwa vibambo vingine 4000 isizidi:
(maelezo ya kufanyiwa kazi na kompyuta) wakati wa miaka ya 1950.

Alishiriki katika kuunda compiler, programu ndogo ambayo iliweza kufasiri maelezo ya kompyuta ya kuandikwa na kuyafanya kuwa maandishi ambayo kompyuta ingeyasoma.

Hilo lilirahisisha utengenezaji wa programu za kompyuta na kubadilisha jinsi kompyuta zilikuwa zinafanya kazi.

Hopper alisaidia kuvumisha neno "de-bugging" ambalo bado hutumiwa katika kuandika programu za kompyuta hadi wa leo, baada ya nondo kuondolewa kutoka kwenye kompyuta yake.

Alifahamika zaidi kama "Amazing Grace", na aliendelea kufanya kazi na kompyuta hadi alipostaafu kutoka kwenye jeshi akiwa mwanajeshi wa jeshi la wanamanaji aliyehudumu akiwa na umri wa juu zaidi, akiwa na miaka 79.

2. Kumtambua mpiga simu (Caller ID) na Kuichelewesha simu(Call waiting)- Dkt Shirley Ann Jackson

Dkt Shirley Ann Jackson ni mwanafizikia ya nadharia Mmarekani, ambaye utafiti wake miaka ya 1970 ulichangia kuanzishwa kwa huduma mbili, moja ya kumtambua anayepiga simu na nyingine ya kuichelewesha simu.

Ufanisi wake katika teknolojia ya mawasiliano uliwawezesha wengine kuunda kipepesi ambacho kingeweza kusafiri na mtu, nyaya za kusafirisha data kwa kutumia mwanga na mitambo ya sola.

Ndiye mwanamke wa kwanza Mwamerika wa asili ya Afrika aliyepata shahada ya uzamifu (udaktari) kutoka Chuo Kikuu cha Teknolojia cha Massachusetts (MIT) na mwanamke wa kwanza Mwamerika wa asili ya Afrika kuongoza katika chuo kikuu kinachoongoza kwa utafiti.

3. Kipangusa kioo cha gari - Mary Anderson

Siku moja majira ya baridi mwaka 1903, Mary Anderson alikuwa ziarani New York alipogundua kwamba dereva wake gari lililokuwa limembeba alilazimika kila wakati kufungua kioo cha upande wake ili kupangusa theluji kwenye kioo cha mbele cha gari.

Kila wakati alipofungua kioo, hewa baridi iliingia ndani ya gari.

Anderson alianza kufikiria suluhu - bada lenye mpira ambalo lingesongeshwa mtu akiwa ndani ya gari, na mwaka 1903 alisajilisha uvumbuzi wake.

Lakini kampuni nyingi hazikupokea kifaa hicho upesi, nyingi zikiamini...